Antônio de Castro Mayer

Antônio de CASTRO MAYER (naskiĝinta la  en Campinas, mortinta la  en Rio-de-Ĵanejro) estis brazila episkopo romkatolika.

 Biografio 
Lia patro estis ŝtonskulptisto el Stettfeld, lia patrino kamparanino. Post frekvento de porknaba lernejo en Pirapora do Bom Jesus kaj de porpastra seminario en San-Paŭlo li studis, danke al perado de episkopo Duarte Leopoldo e Silva, ĉe la Pontifika Gregoria Universitato en Romo. En oktobro 1927 li estis ordinita sacerdoto de la kurikardinalo Basilio Pompili. Poste li docentis pri filozofio, filozofihistorio kaj dogmatiko antaŭ studentoj de la Granda seminario San-Paŭla. 

Post iĝi katedralkapitulano li ekde 1942 ĝeneralvikariis en la San-Paŭla arkiepiskoplando kaj ekde 1945 li prelatis por la Katolika universitato San-Paŭla. En marto 1948 nomumis lin papo Pio la 12-a koadjutora episkopo de Campos kaj titulara episkopo de Priene. Lia konsekro episkopa estis en la 23-a de majo 1948 fare i.a. de la apostola nuncio Carlo Chiarlo. Post la forpaso de Octaviano Pereira de Albuquerque sekvis en la 3-a de januaro 1949 Castro Mayer kiel episkopo de Campos.

Castro Mayer partoprenis la Duan Vatikanan koncilion estante membro de la tie kolektiĝinta konservativista subgrupo Coetus Internationalis Patrum.Gilles Routhier: "Das begonnene Werk zu Ende führen: Die Mühen der vierten Sitzungsperiode" - ĉe: Geschichte des Zweiten Vatikanisĉen Konzils (1959–1965), vol. 5: Giuseppe Alberigo, Günther Wassilowsky (eld.) Ein Konzil des Übergangs, September – Dezember 1965, Majenco kaj Leuven 2008, ISBN 978-3-7867-2639-5, p. 57–213; konkrete p. 128, piednoto 235 Castro Mayer ĉiam kontraŭbatalis la sudamerikan teologion de liberigo. En la 29-a de aŭgusto 1981 papo Johano Paŭlo la 2-a akceptis lian retiriĝon. 

Kiam monsinjoro Marcel Lefebvre konsekris kvar episkopojnTemis pri Bernard Fellay, Bernard Tissier de Mallerais, Richard Williamson kaj Alfonso de Galaretta. por la Sacerdota Fratio de Sankta Pio la 10-a, sen permeso de la Sankta Seĝo, Castro Mayer estis kunkonsekranto. La organizo de Sacerdota unio de Sankta Johano Mario Vianneyhejmpaĝo de Administração Apostólica Pessoal S. João Maria Vianney, refondite en 2002 kaj apogante fanojn de la Trenta meso, defendis tian agadon pro eneklezia stato de urĝeco. 

 Literaturo 
 Philippe Roy-Lysencourt: Les membres du Coetus Internationalis Patrum au concile Vatican II. Inventaire des interventions et souscriptions des adhérents et sympathisants, liste des signataires d’occasion et des théologiens. Leuven 2014, ISBN 978-90-429-3087-2, p. 38–47

 Eksteraj ligiloj 

 Castro Mayer ene de la katolika hierarkio
 Castro Mayer je Tower of Trent, panteono de tradiciemuloj - ĉe: dailycatholic.org

 Notoj 

Kategorio:Brazilaj episkopoj
Kategorio:Sacerdota Fratio de Sankta Pio la 10-a
kategorio:Brazilaj teologoj 
Kategorio:Naskiĝintoj en 1904
Kategorio:Mortintoj en 1991 
kategorio:Konservativistoj